[{"text_idx": "#000006", "text": "Kalte zerebrala izan duten pertsonek beren gaitasun fisiko eta motorretako bat edo batzuk zailduta edo murriztuta izan ditzakete, hala nola ibiltzeko, zutik egoteko edo beren eskuekin gauzei heltzeko edo beste mugimendu batzuk egiteko gaitasuna."}, {"text_idx": "#000007", "text": "Gure zentroetan, fisioterapia plan indibidualizatuak prestatzen ditugu, kaltetutako pertsonarengan ahalik eta funtzionaltasun handiena lortzeko, funtzioak berreskuratuz edo hobetuz eta narriadura prebenituz."}, {"text_idx": "#000008", "text": "Aldez aurretik, ebaluazio zehatz bat egiten da, eta, hor, pertsonaren egoera funtzionala baloratzen da eta zein gaitasun dauden osorik eta zeinetan dauden arazoak identifikatzen da. Proba batzuk eginez, hainbat alderdi aztertzen ditugu, hala nola artikulazioen eta muskuluen egoera, posturaren eta orekaren kontrola, sentsibilitatea, indarra edo mugikortasuna."}, {"text_idx": "#000009", "text": "Mugimenduaren eta zentzumenen nahasmenduez gain, kalte zerebralak eta gaixotasun neurologikoek funtzionamendu kognitiboaren hainbat alderdiri \u2013hala nola memoria, arretarako gaitasuna, orientazioa edo planifikatzeko gaitasuna\u2013, emozioei edo jokabideari eragin diezaiekete. Horrek eragin zuzena du kaltea izan duen pertsonaren bizitzan eta gizarte eta familia harremanetan."}, {"text_idx": "#000010", "text": "Ariketa espezifikoen bidez, errendimendu kognitiboa hobetzea bilatzen dugu, eta ager daitezkeen frustrazioa, suminkortasuna, depresioa, infantilismoa, desinhibizioa eta antzeko sekuela konduktualak edo emozionalak lantzen ditugu. Helburua, beraz, kalte zerebrala sufritu duen pertsonaren gaitasun funtzionalak hobetzeaz gain, hari emozionalki laguntzea ere bada, baita senideei ere, errehabilitazio tratamenduan oso rol garrantzitsua hartzen baitute."}, {"text_idx": "#000011", "text": "Arazo motor, kognitibo, emozional eta jokabidekoaz gain, kalte zerebralak erasan dezakeen beste alderdi bat komunikatzeko gaitasuna da."}, {"text_idx": "#000012", "text": "Hori dela eta, Aita Mennin aplikatzen ditugun errehabilitazio programetan sartzen dira, halaber, hizketaren, lengoaiaren edo ahotsaren zailtasunen tratamendua, hala nola afasia, disartria, dispraxia, disprosodia, mututasuna, agrafia, alexia edo disfonia, besteak beste."}, {"text_idx": "#000014", "text": "Gure errehabilitazio lanean, helburuetako bat da kalte zerebrala izan duen pertsonari laguntzea, eguneroko bizitzan ahalik eta autonomoena izan dadin, bai oinarrizko mailan (garbitzea, janztea edo jatea, adibidez) bai konplexuagoak diren beste jarduera batzuetan (etxeko lanak, komunikazio sistemen erabilera, hiri garraioaren erabilera, finantza kontuen erabilera edo laneko jarduerak)."}, {"text_idx": "#000015", "text": "Terapeuta okupazionalak arduratzen dira pazienteari zeregin horretan laguntzeaz, eta etxearen egokitzapen arkitektonikoei eta eguneroko bizitza erraztuko dioten produktu tekniko lagungarriak hautatzeari buruzko guztian ere orientatzen dute."}, {"text_idx": "#000016", "text": "Kalte zerebralak sufritu duenaren eta senideen bizitzan eragiten dituen aldaketek inpaktu handia izaten dute sarritan haien egoera psikologikoan. Horregatik, gure programek laguntza psikoterapeutikoa jasotzen dute beharrezkoa denean."}, {"text_idx": "#000017", "text": "Aita Mennik berriro parte hartzen du Bizkaian laguntza teknikoak emateko dohaintza kanpainaren bigarren edizioan"}, {"text_idx": "#000019", "text": "Kepa Junkera trikitilariaren historia kontatzen duen Berpiztu dokumentalean parte hartu dugu"}, {"text_idx": "#000020", "text": "Ramapoko Unibertsitateak (AEB) interesa agertu du errehabilitaziorako dugun diziplinarteko ereduaz"}, {"text_idx": "#000022", "text": "Iris oinez munduko lehen exoeskeleto pediatrikoari esker: Atlas 2030"}, {"text_idx": "#000023", "text": "Marsi Bionicsek munduan aitzindaria den haur exoeskeletoa eta MAK belauneko ortesi aktiboa aurkeztu dizkigu"}, {"text_idx": "#000025", "text": "Tratamendua eskaintzen diegu prozesu onkologikoen ondorioak dituzten haurrei"}, {"text_idx": "#000026", "text": "Besoaren eta eskuaren errehabilitazioa hemiplegiaren ondoren: pintzak eta heltzeko gauzak"}, {"text_idx": "#000029", "text": "Ver todos los arti\u0301culos \u2192"}]